Foto: AFP Amerikaning iTunes chartida «A a a a a Very Good Song» kompozitsiyasi ommalashmoqda. Shunisi qiziqki, u o‘n daqiqalik sukunatdan iborat. Bu haqda Independent xabar berdi. Foydalanuvchi Samir Mezraxiy ushbu kompozitsiyani 7 avgust kuni chiqardi. Shu tariqa, u Apple iTunes foydalanuvchilari to‘qnash keluvchi muammolardan birini hal qilish niyatida. Ta’kidlanishicha, iPhone avtomobildagi stereotizimga ulansa, alifbo bo‘yicha ro‘yxatdagi birinchi qo‘shiq avtomatik tarzda qo‘yiladi, shu sababdan foydalanuvchi har doim musiqani bitta qo‘shiqdan tinglashni boshlashga majbur. Mezraxiyning kompozitsiyasi ayni damda Amerika chartida 79-o‘rinda joylashgan. Uning iTunes’dagi qiymati 1,02 dollarni tashkil etadi.